
Két rendezvény történt 2025-ben, amely szekciónk szervezésébe jött létre:   

    
„Infektológiai aktualitások a gasztroenterológiában” címmel 2025. május 19.  konferencia a Szent János Kórházban.  
„Az élet a bélben lakozik”  címmel 2025. december9.   konferencia a Szent János Kórházban.  
[bookmark: _GoBack]2026. május 7-én lesz következő tudományos konferenciánk a Szent János Kórházban. A fő téma a belek minőségi UH vizsgálata és az IBUS működése lesz.
Szekciónk tagjai rendszeresen publikálnak hazai (Orvosi Hetilap, Magyar Belorvosi Archivum, Lege ArtisMedicinae, Praxis) és nemzetközi orvosi folyóiratokban is. (European Journal of Ultrasound, Hepatogastroenterology) 
Az ultrahang diagnosztikában jelentős eredményeket elért radiológus kollégákat is bevonjuk, miközben hangsúlyozzuk szekciónk klinikai jellegét is, mivel célunk a gyakorló gasztroenterológusok minél nagyobb számú bevonása ebbe a sokszínű és értékes diagnosztikus tevékenységbe. Az endoszonográfia bevezetésével és széleskörű elterjedésével az addig csak endoszkópiát végző gasztroenterológusoknak is el kell sajátítani az UH módszertant. Tevékenységüket külön szekcióban szervezik.
Az UH Szekció kidolgozta és publikálta a gasztroenterológiai ultrahang tevékenység szakmai minimumfeltételeit. Ennek eredménye, hogy a gasztroenterológiai ultrahang vizsgálatok idén már húsz éve OEP finanszírozottak, és önálló szakmai kóddal is rendelkeznek. 
A képzésre és a jogosultságra vonatkozó irányelvek alapján az előírt elméleti tanfolyamok és gyakorlati oktatás után a gasztroenterológus szakorvosok önállóan ultrahang diagnosztikai vizsgálatokat végezhetnek. 
Oktatás: Az MGT megbízására 1991 ót tartunk szakorvos jelöltek és érdeklődő kollégák számára „A fókuszban a gasztroenterológia” tanfolyamat a SE Sebészeti  Munkacsoport és STEG rendezésében.
A februárban megtartott tanfolyamon a maximális jelentkezői létszám mellett sikeres előadások zajlottak le kiváló szakemberek részvételével.
Többek között Zsirka Attila az UH vezérelt intervenciós beavatkozásokról, Hritz István az endoszonográfia és az ahhoz kapcsolódó operatív endoszkópiákról adott elő. Vezető radiológusaink közül Harkányi Zoltán esetbemutatásokat, interaktív konzultációkat tartott. Győri Gabriella, aki sok éve szervezi a Semmelweis Egyetemen a radiológusok UH képzését, becsatlakozott tanfolyamunkba, egyeztetjük munkánkat az ő tevékenységükkel is. Keszthelyi Attila a sajnálatosan eltávozott Romics Imre professzor után folytatta az urológiai UH diagnosztika ismertetését. Az egyes eljárások fejlődését, mint a fibroscan és shear-wave elasztográfia a hepatológiai ellátásban (Pusztay Margit), valamint az UH kontrasztanyag eljárások egyre jelentősebb szerepét a májgócok dignitásának meghatározásában  (Gervain Judit), a májkeringés és a diffúz májbetegségek diagnosztikai jelentőségét (Székely György) társaságunk szakemberei ismertetik. Gyakorlatainkon sikerült modern bemutató-készülékekkel hands-on training-et végezni. 
Harmat György közreműködésével a gyermekgyógyászokat is felvettük a tanfolyam hallgatói közé. 
Az ultrahang diagnosztika további elterjedését a gasztroenterológiai területen már biztosítja az OEP finanszírozás. Azonban erre többlet kapacitást kell kérni, amely miatt e folyamat nehezen indul meg. Az elméleti és gyakorlati oktatásának további színvonalának megtartása és ilyen irányú rendezvények szervezése alapvetően fontos az 
elkövetkezendő időszakban is, hiszen az emésztőszervi ultrahang diagnosztika a gasztroenterológiai tevékenység egyik alappillérévé vált.
Az MGT idei nagygyűlésen az Ultrahang-Képalkotó Szekció tisztújítására is sor kerül és az elnöki beszámoló mellett tudományos előadás is lesz, valamint az ultrahang oktatás, jártasság témakörét is érinteni fogjuk.

